Ragnvald Blix
Store norske leksikon,Kunst og estetikk,Bildende kunst,Samtidskunst,Norske tegnekunstnere
Ragnvald Blix var en norsk avis- og karikaturtegner, særlig kjent for sine anti-nazistiske satiriske avistegninger under andre verdenskrig. Han ble internasjonalt kjent i Paris i 1905 da han stilte ut karikaturtegninger basert på kjente mesterverk fra kunstsamlingen i Louvre. Tegningene ble i 2008 utgitt av et svensk forlag under tittelen Genom gallerierna, og i fransk utgave: Le voile tombe.
Satirisk og politisk tegnekunstner Blix var sterkt involvert i flere av datidens populære satiriske tidsskrifter, først som redaktør av vittighetsbladet Tyrihans i 1901 og deretter som tegner for det tyske satiriske tidsskriftet Simplicissimus i München i 1907–1918.Hjemme i Norge grunnla og redigerte han det nordiske vittighetsbladet Exlex i 1919–1920. Da Exlex måtte legge ned driften på grunn av økonomiske problemer, begynte han som politisk tegner for flere nordiske aviser, som Berlingske Tidende i Danmark,Dagbladet og svenske Göteborgs Handels- och Sjöfartstidning (GHT). Under andre verdenskrig flyktet Blix til Sverige, og her fortsatte han å levere kommentartegninger til GHT med skarp anti-nazistisk tendens og under pseudonymet Stig Höök. Tegningene, med tilhørende satiriske tekster, ble senere utgitt samlet under titlene Stig Höök 1942–44 (1944) og De fem årene (1945). Les mer i Store norske leksikon Exlex  Ragnvald Blix i Norsk biografisk leksikon   Ragnvald Blix i Norsk kunstnerleksikon  karikatur Eksterne lenker Bokillustrasjon.no: Ragnvald Blix   Satirarkivet.se: Ragnvald Blix Litteratur Hjern, Kjell. (1982). Blix: verdenslitteraturen gjennom 50 år i karikaturens speil. Aschehoug. Fulltekst hos Nasjonalbiblioteket  Hoel, Sigurd, red. (1952). Blix: en kavalkade gjennom 50 år. Dreyer. Fulltekst hos Nasjonalbiblioteket